NÁRODNÁ RADA SLOVENSKEJ REPUBLIKY

**IV. volebné obdobie**

Číslo: 1983/2009

### 1288a

### Spoločná správa

**Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre sociálne veci a bývanie o prerokovaní návrhu rozpočtu Sociálnej poisťovne na rok 2010 (tlač 1288)**

Predseda Národnej rady Slovenskej republiky rozhodnutím č. 1315 z 13. októbra 2009 pridelil návrh rozpočtu Sociálnej poisťovne na rok 2010 na prerokovanie v termíne do 20. októbra 2009 týmto výborom:

Výboru Národnej rady Slovenskej republiky pre financie, rozpočet a menu

a

Výboru Národnej rady Slovenskej republiky pre sociálne veci a bývanie.

Ako gestorský výbor určil Výbor Národnej rady Slovenskej republiky pre sociálne veci a bývanie, ktorý na základe rokovaní výborov predloží Národnej rade Slovenskej republiky správu o prerokovaní návrhu rozpočtu Sociálnej poisťovne na rok 2010.

Výbory prerokovali návrh rozpočtu Sociálnej poisťovne na rok 2010 v lehote určenej rozhodnutím predsedu Národnej rady Slovenskej republiky.

**I.**

Poslanci Národnej rady Slovenskej republiky, ktorí nie sú členmi výborov, ktorým bol návrh rozpočtu Sociálnej poisťovne na rok 2010 pridelený, neoznámili v určenej lehote gestorskému výboru žiadne stanovisko k predmetnému návrhu (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**II.**

Návrh rozpočtu Sociálnej poisťovne na rok 2010 prerokovali a odporučili Národnej rade Slovenskej republiky schváliť:

Výbor Národnej rady Slovenskej republiky pre sociálne veci a bývanie (uznesením č. 282 z 20. októbra 2009),

a

Výbor Národnej rady Slovenskej republiky pre financie, rozpočet a menu (uznesením č. 606 z 20. októbra 2009),

ktoré súhlasia s návrhom rozpočtu Sociálnej poisťovne na rok 2010 s tým, že predpokladané príjmy a výdavky sú rozpočtované takto:

* zdroje celkom 6 465 549 tis. eur
* výdavky 6 079 717 tis. eur

a odporúčajú Národnej rade Slovenskej republiky návrh rozpočtu Sociálnej poisťovne na rok 2010 **schváliť.**

**III.**

Výbor poveril spoločného spravodajcu Jozefa Haleckého predložiť Národnej rade Slovenskej republiky správu o výsledku prerokovania návrhu rozpočtu Sociálnej poisťovne na rok 2010 vo výboroch a návrh uznesenia Národnej rady Slovenskej republiky, ktorý tvorí prílohu správy.

Správa výboru Národnej rady Slovenskej republiky o výsledku prerokovania návrhu rozpočtu Sociálnej poisťovne na rok 2010 bola schválená uznesením Výboru Národnej rady Slovenskej republiky pre sociálne veci a bývanie č. 291 z  27. októbra 2009.

# Bratislava 27. októbra 2009

# Jozef Halecký v. r.

**predseda výboru**

NÁRODNÁ RADA SLOVENSKEJ REPUBLIKY

**IV. volebné obdobie**

Číslo: 1983/2009

**N á v r h**

**U z n e s e n i e**

**Národnej rady Slovenskej republiky**

**z ... októbra 2009**

k návrhu rozpočtu Sociálnej poisťovne na rok 2010 (tlač 1288)

**Národná rada Slovenskej republiky**

1. **konštatuje,**

že návrh rozpočtu Sociálnej poisťovne na rok 2010

* 1. bol predložený v súlade s § 122 ods. 4 písm. c) bod 2. zákona Národnej rady Slovenskej republiky č. 461/2003 Z. z. o sociálnom poistení v termíne určenom na predloženie návrhu štátneho rozpočtu,
  2. predpokladá k 31. decembru 2010 zostatok v sume

v základnom fonde nemocenského poistenia 28 000 tis. eur,

v základnom fonde starobného poistenia 172 817 tis. eur,

v základnom fonde invalidného poistenia 156 015 tis. eur,

v základnom fonde úrazového poistenia 4 000 tis. eur,

v základnom fonde garančného poistenia 5 000 tis. eur,

v základnom fonde poistenia v nezamestnanosti 20 000 tis. eur,

v rezervnom fonde 0,

v správnom fonde 0.

1. **schvaľuje**

rozpočet Sociálnej poisťovne na rok 2010 s tým, že predpokladané príjmy a výdavky sú rozpočtované takto:

* zdroje celkom 6 465 549 tis. eur
* výdavky 6 079 717 tis. eur

v tom:

1. základný fond nemocenského poistenia 323 185 tis. eur,
2. základný fond starobného poistenia 4 501 199 tis. eur,
3. základný fond invalidného poistenia 822 016 tis. eur,
4. základný fond úrazového poistenia 43 299 tis. eur,
5. základný fond garančného poistenia 53 643 tis. eur,
6. základný fond poistenia v nezamestnanosti 199 728 tis. eur,
7. správny fond 136 647 tis. eur,

resp. suma zodpovedajúca tvorbe podľa § 168 ods. 2 zákona

č. 461/2003 Z. z. v aktuálnom znení zvýšená o prípadný

nevyčerpaný zostatok z predchádzajúceho roka.